Пиер Реверди
Градусите на студа и на огъня

Превод от френски: Стефан Гечев, 1987

chitanka.info

Овалът изчезва в светлика на лампата

Долу

Умореното бяло лице

В мъглявата светлина

Всичко тук е обърнато

Нежното чувство изчезва

До леглото на болен жената чете

Песента се е спряла във ъгъла

Куп натрупани думи

Не знам да ви кажа какви

Други път ще се върна

Чакайте

Не се знае дали ще умре

По леглото минава кортеж

Тежък сън се е проснал на нощния шкаф

Очите затворени

Пред стената блестяща насреща

Времето спира

Двама души пристигат в празнични дрехи

Главата пробива тавана

Нервен трепет раздрусва дома

Да не бе тъй студено

При отворен прозорец

Всичко щеше да литне

Зад вратата една милосърдна сестра

Пляска леко с крила

(1915)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.